ΑΠΟΦΑΣΕΙΣ
Αριθμ. 72
Ίδρυση Προγράμματος Μεταπτυχιακών Σπουδών της Ιατρικής Σχολής του Εθνικού και Καποδι-
στριακού Πανεπιστημίου Αθηνών με τίτλο «Ανοσολογία: Βασικές Αρχές και Κλινικές Εφαρμογές»
(«Ιmmunοlogy: Basic Principles and Clinical
Applications»).
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις.» (Α’ 141), και ειδικότερα τα άρθρα 79 έως και 88,
2. την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα»,
3. τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83),
4. το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124),
5. τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189), και ιδίως τα άρθρα 14 και 15,
6. την υπό στοιχεία Φ5/89656/Β3/13-8-2007 απόφαση
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466),
7. τις διατάξεις του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13), και ειδικότερα την
παρ. 2 του άρθρου 15,
8. την υπ’ αρ. 1432/20-01-2023 (Β’ 392) απόφαση της Συγκλήτου του ΕΚΠΑ με την οποία εγκρίθηκε ο Κανονισμός
Μεταπτυχιακών και Διδακτορικών Σπουδών του ΕΚΠΑ,
9. το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 31-03-2023),
10. το απόσπασμα πρακτικού της Επιτροπής Μεταπτυχιακών Σπουδών του ΕΚΠΑ (9η συνεδρίαση 03-05-2023),
11. το απόσπασμα πρακτικού της Συγκλήτου του
ΕΚΠΑ, με την οποία εγκρίθηκε η ίδρυση του ΠΜΣ με τίτλο
«Ανοσολογία: βασικές αρχές και κλινικές εφαρμογές»
(11η συνεδρίαση 30-05-2023),
12. την υπ’ αρ. 34η/20-12-2023 απόφαση πιστοποίησης
του Συμβουλίου Αξιολόγησης και Πιστοποίησης (Σ.Α.Π.)
της Εθνικής Αρχής Ανώτατης Εκπαίδευσης (ΕΘ.Α.Α.Ε.),
13. το απόσπασμα πρακτικού της Συγκλήτου του ΕΚΠΑ,
με την οποία επικυρώθηκε η απόφαση πιστοποίησης του
ΠΜΣ με τίτλο «Ανοσολογία: βασικές αρχές και κλινικές
εφαρμογές» από την ΕΘ.Α.Α.Ε. (6η συνεδρία 31-01-2024),
14. το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την ίδρυση και τη λειτουργία του Προγράμματος
Μεταπτυχιακών Σπουδών της Ιατρικής Σχολής του
ΕΚΠΑ με τίτλο «Ανοσολογία: Βασικές Αρχές και Κλινικές
Εφαρμογές» («Ιmmunοlogy: Basic Principles and Clinical
Applications»), από το ακαδημαϊκό έτος 2023-2024, ως
ακολούθως:
Άρθρο 1
ΓΕΝΙΚΕΣ ΔΙΑΤΑΞΕΙΣ
Η Ιατρική Σχολή του Εθνικού και Καποδιστριακού
Πανεπιστημίου Αθηνών θα οργανώσει και θα λειτουργήσει από το ακαδημαϊκό έτος 2023-2024 Πρόγραμμα
Μεταπτυχιακών Σπουδών (ΠΜΣ) με τίτλο «Ανοσολογία:
Βασικές Αρχές και Κλινικές Εφαρμογές» («Ιmmunοlogy:
Basic Principles and Clinical Applications»), σύμφωνα με
τις διατάξεις της απόφασης αυτής και τις διατάξεις της
ισχύουσας νομοθεσίας.
Άρθρο 2
ΑΝΤΙΚΕΙΜΕΝΟ-ΣΚΟΠΟΣ
2.1 Το Πρόγραμμα Μεταπτυχιακών Σπουδών (ΠΜΣ)
της Ιατρικής Σχολής του Εθνικού και Καποδιστριακού
Πανεπιστημίου Αθηνών με τίτλο «Ανοσολογία: Βασικές
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1086
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
Αρχές και Κλινικές Εφαρμογές» («Ιmmunοlogy: Basic
Principles and Clinical Applications»), έχει ως αντικείμενο την διεπιστημονική διδασκαλία, την προαγωγή της
γνώσης, την απόκτηση δεξιοτήτων (κλινικών και εργαστηριακών), την εκπαίδευση και την έρευνα στο ευρύ
και αναπτυσσόμενο πεδίο της «Ανοσολογίας: βασικές
αρχές και κλινικές εφαρμογές»
2.2 Σκοπός του ΠΜΣ είναι:
Να προετοιμάσει πτυχιούχους κατόχους Α’ κύκλου
σπουδών για σπουδές σε επίπεδο Διδακτορικού (Ph.D),
όπως επίσης να καλλιεργήσει τις κλινικές και εργαστηριακές δεξιότητες των νέων επιστημόνων πάνω στις νε-
ότερες τεχνικές και κλινικές μεθοδολογίες στο ευρύ και
αναπτυσσόμενο πεδίο της «Ανοσολογίας: βασικές αρχές
και κλινικές εφαρμογές».
2.3 Με την επιτυχή ολοκλήρωση του προγράμματος
οι απόφοιτοι θα είναι ικανοί να:
α) Να στελεχώσουν ιατρεία, διαγνωστικά θεραπευτικά
κέντρα και ερευνητικά εργαστήρια στο ευρύ αντικείμενο
της Ανοσολογίας και των κλινικών της εφαρμογών.
β) Να διδάσκουν με επάρκεια σε προπτυχιακούς φοιτητές ΑΕΙ το γνωστικό αντικείμενο της «Ανοσολογίας» και
των αντίστοιχων εργαστηριακών η κλινικών εφαρμογών.
γ) Να αποκτήσουν διεπιστημονικές γνώσεις και εργαστηριακές δεξιότητες στον πεδίο της Ανοσολογίας που
θα τους προετοιμάσουν για σπουδές επιπέδου διδακτορικού (Ph.D).
δ) Να αποκτήσουν τις θεωρητικές γνώσεις και πρακτικές δεξιότητες (κλινικές & εργαστηριακές) ώστε να
δύνανται να γίνουν ικανά επαγγελματικά στελέχη σε
κλινικές και ερευνητικές μονάδες στις Επιστήμες Υγείας.
Άρθρο 3
ΜΕΤΑΠΤΥΧΙΑΚΟΙ ΤΙΤΛΟΙ
3.1 Για την απόκτηση ΔΜΣ κάθε μεταπτυχιακός φοιτητής οφείλει να παρακολουθήσει και να εξεταστεί επι-
τυχώς στο σύνολο των προσφερόμενων μαθημάτων
του ΠΜΣ και να εκπονήσει μεταπτυχιακή διπλωματική
εργασία, συγκεντρώνοντας έτσι ενενήντα (90) ECTS.
3.2 Το ΠΜΣ απονέμει Δίπλωμα Μεταπτυχιακών Σπουδών (Δ.Μ.Σ.) στην «Ανοσολογία: Βασικές Αρχές και Κλινι-
κές Εφαρμογές» (MSc/MA/MPhil/MBA in Ιmmunοlogy:
Basic Principles and Clinical Applications).
Άρθρο 4
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
4.1 Στο ΠΜΣ «Ανοσολογία: βασικές αρχές και κλινικές εφαρμογές» γίνονται δεκτοί γίνονται δεκτοί κάτοχοι
τίτλου του Α’ κύκλου σπουδών των Τμημάτων Ιατρικής,
Οδοντιατρικής, Φαρμακευτικής, Βιολογίας, Χημείας,
της ημεδαπής ή Τμημάτων αναγνωρισμένων ομοταγών
ιδρυμάτων της αλλοδαπής, καθώς και πτυχιούχοι Τ.Ε.Ι.
συναφούς γνωστικού αντικειμένου.
4.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε σαράντα (40) συνολικά. Ο ανώτατος αριθμός
εισακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητών-διδασκόντων, την υλικοτεχνική υποδομή, τις αίθουσες δι-
δασκαλίας, την απορρόφηση των διπλωματούχων από
την αγορά εργασίας.
4.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
4.4 Οι υπότροφοι του ΙΚΥ, οι αλλοδαποί υπότροφοι του
ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς εξετάσεις.
Άρθρο 5
ΤΡΟΠΟΣ ΕΙΣΑΓΩΓΗΣ
5.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
5.2 Κάθε Μάιο με απόφαση της Συνέλευσης της Ιατρικής Σχολής του Ε.Κ.Π.Α, δημοσιεύεται και αναρτάται
στην ιστοσελίδα της Ιατρικής Σχολής και του Ιδρύματος
προκήρυξη για την εισαγωγή μεταπτυχιακών φοιτητών/
τριών στο Π.Μ.Σ. Οι σχετικές αιτήσεις μαζί με τα απαραίτητα δικαιολογητικά κατατίθενται στη Γραμματεία του
Π.Μ.Σ., σε προθεσμία που ορίζεται κατά την προκήρυξη
και μπορεί να παραταθεί με απόφαση της Συνέλευσης
της Ιατρικής Σχολής.
5.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων
5.4 Απαραίτητα δικαιολογητικά είναι:
- Αίτηση συμμετοχής
- Βιογραφικό σημείωμα
- Φωτοτυπία δύο όψεων της αστυνομικής ταυτότητας
- Αντίγραφο πτυχίου ή βεβαίωση περάτωσης σπουδών
- Αναλυτική βαθμολογία προπτυχιακών μαθημάτων
- Πιστοποιητικό γλωσσομάθειας αγγλικής γλώσσας
επιπέδου Β2
- Συστατικές επιστολές
- Επιστημονικές δημοσιεύσεις, εάν υπάρχουν
- Αποδεικτικά επαγγελματικής ή ερευνητικής δραστηριότητας, εάν υπάρχουν
- Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του ΠΜΣ,
γνώση της ελληνικής γλώσσας για αλλοδαπούς υποψήφιους
- Αναγνώριση ακαδημαϊκού τίτλου σπουδών της αλλοδαπής
5.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρι-
σης ακαδημαϊκού τίτλου σπουδών από τον Δ.Ο.Α.Τ.Α.Π.,
ακολουθείται η ακόλουθη διαδικασία:
Η Συνέλευση της Ιατρικής Σχολής ορίζει επιτροπή αρμόδια να διαπιστώσει εάν ένα ίδρυμα της αλλοδαπής ή
ένας τύπος τίτλου ιδρύματος της αλλοδαπής είναι αναγνωρισμένα. Προκειμένου να αναγνωριστεί ένας τίτλος
σπουδών πρέπει:
- το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων, που
τηρεί και επικαιροποιεί ο Δ.Ο.Α.Τ.Α.Π.,
- ο/η φοιτητής/τρια να προσκομίσει βεβαίωση τόπου
σπουδών, η οποία εκδίδεται και αποστέλλεται από το παΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
νεπιστήμιο της αλλοδαπής. Αν ως τόπος σπουδών ή μέρος
αυτών βεβαιώνεται η ελληνική επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που
έγιναν στην ελληνική επικράτεια βρίσκεται σε δημόσιο Α.Ε.Ι.
5.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
- Βαθμός πτυχίου Πανεπιστημίου (ημεδαπής η αλλοδαπής) (ποσοστό 20%)
- Επίδοση σε Διπλωματική εργασία, όπου αυτή προβλέπεται στον Α’ κύκλο σπουδών (ποσοστό 10%). (Σε
περίπτωση που δεν προβλέπεται Διπλωματική εργασία
στο Α’ κύκλο σπουδών τότε το 10% αυτό προστίθεται
στο βαθμό αξιολόγησης του πτυχίου).
- Πιστοποιημένη γνώση αγγλικής γλώσσας (ποσοστό
10%)
- Επιστημονικές δημοσιεύσεις, συμμετοχή σε συνέδρια
(ποσοστό 10%)
- Συστατικές επιστολές (ποσοστό 10%)
- Σχετική ερευνητική ή επαγγελματική δραστηριότητα
(ποσοστό 15%)
- Κατοχή μεταπτυχιακού ή διδακτορικού διπλώματος
(ποσοστό 5%)
- Προφορική συνέντευξη σε τριμελή επιτροπή οριζόμενη από τη Σ.Ε. (ποσοστό 20%)
Με βάση τα συνολικά κριτήρια, η Σ.Ε. καταρτίζει τον
πίνακα αξιολόγησης των φοιτητών/τριών και τον καταθέτει προς έγκριση στη Συνέλευση.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 6
ΔΙΑΡΚΕΙΑ ΦΟΙΤΗΣΗΣ
6.1 Η χρονική διάρκεια φοίτησης στο Π.Μ.Σ. που οδηγεί στη λήψη Διπλώματος Μεταπτυχιακών Σπουδών
(Δ.Μ.Σ.) ορίζεται σε τρία (3) ακαδημαϊκά εξάμηνα, στα
οποία περιλαμβάνεται και ο χρόνος εκπόνησης διπλωματικής εργασίας.
6.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη
Συνέλευση. Η παράταση δεν υπερβαίνει τον αριθμό
εξαμήνων της κανονικής φοίτησης του Π.Μ.Σ. Έτσι, ο
ανώτατος επιτρεπόμενος χρόνος ολοκλήρωσης των
σπουδών ορίζεται στα έξι (6) ακαδημαϊκά εξάμηνα.
6.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής/τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
Η διάρκεια αναστολής ή παράτασης του χρόνου φοίτησης συζητείται και εγκρίνεται κατά περίπτωση από τη Σ.Ε.,
η οποία και εισηγείται στη Συνέλευση της Ιατρικής Σχολής.
Άρθρο 7
ΦΟΙΤΗΣΗ ΣΤΟ ΠΜΣ
7.1 Το Π.Μ.Σ. ξεκινά το χειμερινό εξάμηνο εκάστου
ακαδημαϊκού έτους.
7.2 Για την απόκτηση διπλώματος του Π.Μ.Σ. απαιτούνται συνολικά ενενήντα (90) πιστωτικές μονάδες (ECTS).
Όλα τα μαθήματα διδάσκονται εβδομαδιαίως και, κατά
περίπτωση, περιλαμβάνουν εργαστηριακές ασκήσεις,
σεμινάρια, πρακτική άσκηση, συγγραφή επιστημονικών
εργασιών κα.
7.3 Η γλώσσα διδασκαλίας και συγγραφής της μεταπτυχιακής διπλωματικής εργασίας είναι η ελληνική ή η
αγγλική.
7.4 Κατά τη διάρκεια των σπουδών, οι μεταπτυχιακοί
φοιτητές/τριες υποχρεούνται σε παρακολούθηση και
επιτυχή εξέταση μεταπτυχιακών μαθημάτων, ερευνητική
απασχόληση και συγγραφή επιστημονικών εργασιών,
καθώς και σε εκπόνηση μεταπτυχιακής διπλωματικής
εργασίας.
7.5 Η εκπόνηση της διπλωματικής εργασίας πραγματοποιείται στο Γ εξάμηνο σπουδών και πιστώνεται με
τριάντα (30) ECTS.
7.6 Υπάρχει η δυνατότητα πρακτικής άσκησης σε
ερευνητικά εργαστήρια ή κλινικές που μετά από σύναψη ειδικής σύμβασης συνεργασίας με το ΠΜΣ της από-
κτησης της απαιτούμενης πρακτικής εμπειρίας, υπό την
επίβλεψη/συνεργασία του επιβλέποντος μέλους ΔΕΠ.
Η πρακτική άσκηση πραγματοποιείται στο Α & Β ‘ εξάμηνο φοίτησης και έχει διάρκεια είκοσι τεσσάρων (24)
εβδομάδων και είναι υποχρεωτική Η πρακτική άσκηση
παίρνει έξι (6) ECTS
7.7 Η διδασκαλία των μαθημάτων θα γίνεται διά ζώσης.
Η εκπαιδευτική διαδικασία δύναται να διεξάγεται με τη
χρήση μεθόδων σύγχρονης εξ αποστάσεως εκπαίδευΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
σης, ακόμη και σε Π.Μ.Σ. που δεν έχουν συμπεριλάβει
τη δυνατότητα αυτή στην απόφαση ίδρυσής τους, αποκλειστικά στις ακόλουθες περιπτώσεις:
- σε ανωτέρα βία ή έκτακτες συνθήκες, όπου δεν καθίσταται δυνατή η διά ζώσης διεξαγωγή της εκπαιδευτικής
διαδικασίας ή η χρήση των υποδομών του ΕΚΠΑ για τη
διεξαγωγή των εκπαιδευτικών, ερευνητικών και λοιπών
δραστηριοτήτων του,
- οργάνωσης μαθημάτων εμβάθυνσης και φροντιστηριακών ασκήσεων, πέραν των υποχρεωτικών ωρών
διδακτικού έργου ανά μάθημα.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
7.8 Α. Το ενδεικτικό πρόγραμμα των μαθημάτων διαμορφώνεται ως εξής:
Α’ ΕΞΑΜΗΝΟ
Β’ ΕΞΑΜΗΝΟ
ΜΑΘΗΜΑ ΚΟΡΜΟΥ-ΥΠΟΧΡΕΩΤΙΚΟ
ΔΙΔΑΚΤΙΚΕΣ
ΩΡΕΣ/
ΕΒΔΟΜΑΔΑ
ECTS
ΜΑΘΗΜΑ ΥΠΟΧΡΕΩΤΙΚΟ
ΚΟΡΜΟΥΔΙΔΑΚΤΙΚΕΣ
ΩΡΕΣ/
ΕΒΔΟΜΑΔΑ
ECTS
ΑΡΧΕΣ ΑΝΟΣΟΛΟΓΙΚΩΝ
ΜΗΧΑΝΙΣΜΩΝ- ΚΛΙΝΙΚΕΣ ΚΑΙ
ΕΡΓΑΣΤΗΡΙΑΚΕΣ ΕΦΑΡΜΟΓΕΣ
ΟΡΓΑΝΟΕΙΔΙΚΑ ΑΥΤΟΑΝΟΣΑ
ΝΟΣΗΜΑΤΑ- ΠΑΘΟΓΕΝΕΣΗ
-ΔΙΑΓΝΩΣΗ- ΚΛΙΝΙΚΗ
ΕΚΦΡΑΣΗ- ΘΕΡΑΠΕΙΑ
ΣΥΣΤΗΜΑΤΙΚΑ ΑΥΤΟΑΝΟΣΑ
ΝΟΣΗΜΑΤΑ. ΠΑΘΟΓΕΝΕΣΗ
-ΔΙΑΓΝΩΣΗ- ΚΛΙΝΙΚΗ ΕΚΦΡΑΣΗΘΕΡΑΠΕΙΑ
ΑΡΧΕΣ ΒΑΣΙΚΗΣ ΚΑΙ
ΚΛΙΝΙΚΗΣ ΕΡΕΥΝΑΣ
ΠΡΑΚΤΙΚΗ ΑΣΚΗΣΗ Ι
(ΚΛΙΝΙΚΗ ΚΑΙ ΕΡΓΑΣΤΗΡΙΑΚΗ)
ΠΡΑΚΤΙΚΗ ΑΣΚΗΣΗ ΙΙ
(ΚΛΙΝΙΚΗ ΚΑΙ ΕΡΓΑΣΤΗΡΙΑΚΗ) 3
ΣΥΝΟΛΟ
ΣΥΝΟΛΟ
Γ’ ΕΞΑΜΗΝΟ
ΕΚΠΟΝΗΣΗ ΔΙΠΛΩΜΑΤΙΚΗΣ
ΕΡΓΑΣΙΑΣ
ΔΙΔΑΚΤΙΚΕΣ
ΩΡΕΣ/
ΕΒΔΟΜΑΔΑ
ECTS
ΣΥΝΟΛΟ
Β. Περιεχόμενο/Περιγραφή μαθημάτων
Το πρόγραμμα διδασκαλίας του ΠΜΣ «Ανοσολογία:
Βασικές Αρχές και Κλινικές Εφαρμογές» διαμορφώνεται
ως εξής:
Στο Α’ εξάμηνο (χειμερινό): Στο εξάμηνο αυτό διδάσκεται 1 μάθημα κορμού στις «ΑΡΧΕΣ ΑΝΟΣΟΛΟΓΙΚΩΝ
ΜΗΧΑΝΙΣΜΩΝ-ΚΛΙΝΙΚΕΣ & ΕΡΓΑΣΤΗΡΙΑΚΕΣ ΕΦΑΡΜΟΓΕΣ» που περιλαμβάνουν σεμινάρια/διδασκαλία, διδα-
κτική προετοιμασία φοιτητών, εργαστηριακή άσκηση
στο Εργαστήριο Φυσιολογίας της Ιατρικής Σχολής ή σε
άλλο Εργαστήριο του Τμήματος ή σε συνεργαζόμενο
ερευνητικό ή κλινικό εργαστήριο άλλου Ιδρύματος. Αναλυτικά το μάθημα κορμού «ΑΡΧΕΣ ΑΝΟΣΟΛΟΓΙΚΩΝ ΜΗ-
ΧΑΝΙΣΜΩΝ-ΚΛΙΝΙΚΕΣ & ΕΡΓΑΣΤΗΡΙΑΚΕΣ ΕΦΑΡΜΟΓΕΣ»
περιλαμβάνει: 1) Εισαγωγή στο Ανοσολογικό σύστημα,
2) Εισαγωγή στο Ανοσολογικό σύστημα, 3) Mηχανισμοί
έμφυτης ανοσίας, 4) Mηχανισμοί επίκτητης ανοσίας, 5)
Aντιδράσεις υπερευαισθησίας, 6) Αλλεργικές αντιδράσεις-Άσθμα, 7) Ανοσολογική ανοχή/Αυτοανοσία, 8)
Ανοσολογία της μεταμόσχευσης, 9) Aνοσολογικοί μηχανισμοί καρκίνου, 10) Ανοσολογία της γήρανσης, 11)
Aνοσολογία της κύησης/αναπαραγωγής, 12) Ανοσολογία
του μεταβολισμού/Αθηροσκλήρυνση, 13) Βασικές αρχές
νευροανοσολογίας, 14) Ανοσοανεπάρκειες, 15) Τεχνικές
ανοσολογικού εργαστηρίου. Στο εξάμηνο αυτό διδάσκεται και ένα ακόμα μάθημα κορμού στα «ΣΥΣΤΗΜΑΤΙΚΑ
ΑΥΤΟΑΝΟΣΑ ΝΟΣΗΜΑΤΑ. ΠΑΘΟΓΕΝΕΣΗ -ΔΙΑΓΝΩΣΗΚΛΙΝΙΚΗ ΕΚΦΡΑΣΗ-ΘΕΡΑΠΕΙΑ» που περιλαμβάνουν σε-
μινάρια/διδασκαλία, διδακτική προετοιμασία φοιτητών,
εργαστηριακή άσκηση στο Εργαστήριο Φυσιολογίας της
Ιατρικής Σχολής ή σε άλλο Εργαστήριο του Τμήματος
ή σε συνεργαζόμενο ερευνητικό ή κλινικό εργαστήριο
άλλου Ιδρύματος. Αναλυτικά το μάθημα κορμού «ΣΥΣΤΗΜΑΤΙΚΑ ΑΥΤΟΑΝΟΣΑ ΝΟΣΗΜΑΤΑ. ΠΑΘΟΓΕΝΕΣΗ - ΔΙΑ-
ΓΝΩΣΗ-ΚΛΙΝΙΚΗ ΕΚΦΡΑΣΗ-ΘΕΡΑΠΕΙΑ» περιλαμβάνει: 1)
Προσέγγιση ασθενούς με πιθανό ρευματολογικό νόσηΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
μα-Νέα αυτοαντισώματα, 2) Φλεγμονώδεις αρθρίτιδες
Παθογένεση-Διάγνωση-Κλινική έκφραση- Θεραπεία, 3)
Συστηματικός ερυθηματώδης λύκος, Αντιφωσφολιπιδικό σύνδρομο, 4) Σύνδρομο Sjogren, Συστηματικό σκλη-
ρόδερμα Mικτή νόσος του συνδετικού ιστού, 5) Φλεγμονώδεις μυοπάθειες Παθογένεση-Διάγνωση- Κλινική
έκφραση- Θεραπεία, 6) Αγγειίτιδες μεγάλου/μεσαίου
μεγέθους Τakayasu, κροταφική αρτηρίτιδα, οζώδης πολυαρτηρίτιδα, Kawasaki, 7) Αγγειίτιδες μικρού και με-
σαίου μεγέθους Wegener, Churg Strauss, μικροσκοπική
πολυαγγείτιδα Αγγείτιδες μικρού μεγέθους HS, Kρυοσφαιριναιμική, Bechet, Goodpasture, υποτροπιάζουσα
πολυχονδρίτιδα, σύνδρομο Cogan, 8) Αυτοφλεγμονώδη
σύνδρομα/ΙgG4 σχετιζόμενα σύνδρομα ΠαθογένεσηΔιάγνωση-Κλινική έκφραση- Θεραπεία
Το εξάμηνο περιλαμβάνει δεκατρείς (13) βδομάδες
διδασκαλίας που αποτελούνται από δυο (2) εξάωρα σεμινάρια ανά βδομάδα (6 ώρες/σεμινάριο). Οι φοιτητές
του ΠΜΣ λαμβάνουν ηλεκτρονικά τουλάχιστον μία εβδομάδα πριν τη διδακτέα ύλη του επόμενου σεμιναρίου και
προετοιμάζεται ανάλογα. Το κάθε σεμινάριο περιλαμβάνει 6 ώρες διδασκαλίας οι οποίες προϋποθέτουν α) δύο
(2) ώρες θεωρητικής προετοιμασίας του μεταπτυχιακού
φοιτητή και β) δύο (2) ώρες εργαστηριακής άσκησης σε
εργαστήρια ή κλινικές. Το σύνολο του έργου αντιστοιχεί
συνολικά σε 780 ώρες εργασίας (30 ECTS).
Τέλος υπάρχει υποχρεωτική πρακτική άσκηση (Κλινική
& εργαστηριακή). Στην διάρκεια της πρακτικής άσκησης
οι φοιτητές θα έχουν την δυνατότητα να παρακολουθούν
την κλινική, διαγνωστική και θεραπευτική προσέγγιση
ασθενών με συστηματικά αυτοάνοσα νοσήματα και να
εξοικειωθούν με σύγχρονες ανοσολογικές και μοριακές
τεχνικές του εργαστηρίου.
Στο Β’ εξάμηνο (εαρινό): Στο εξάμηνο αυτό διδάσκεται 1 μάθημα κορμού στις «ΟΡΓΑΝΟΕΙΔΙΚΑ ΑΥΤΟΑΝΟ-
ΣΑ ΝΟΣΗΜΑΤΑ- ΠΑΘΟΓΕΝΕΣΗ -ΔΙΑΓΝΩΣΗ-ΚΛΙΝΙΚΗ
ΕΚΦΡΑΣΗ-ΘΕΡΑΠΕΙΑ» που περιλαμβάνουν σεμινάρια/
διδασκαλία, διδακτική προετοιμασία φοιτητών, εργαστηριακή άσκηση στο Εργαστήριο Φυσιολογίας της
Ιατρικής Σχολής ή σε άλλο Εργαστήριο του Τμήματος
ή σε συνεργαζόμενο ερευνητικό ή κλινικό εργαστήριο
άλλου Ιδρύματος. Αναλυτικά το μάθημα κορμού «ΟΡΓΑΝΟΕΙΔΙΚΑ ΑΥΤΟΑΝΟΣΑ ΝΟΣΗΜΑΤΑ- ΠΑΘΟΓΕΝΕΣΗ -ΔΙ-
ΑΓΝΩΣΗ-ΚΛΙΝΙΚΗ ΕΚΦΡΑΣΗ-ΘΕΡΑΠΕΙΑ» περιλαμβάνει:
1) Στοματικές εκδηλώσεις αυτοανόσων νοσημάτων,
2) Αυτοάνοσα νοσήματα ήπατος/γαστρεντερικού- Διαγνωστική Προσέγγιση/Φλεγμονώδεις νόσοι του εντέρου,
3) Κοιλιοκάκη/Αυτοάνοση γαστρίτιδα/αυτοάνοση
παγκρεατίτιδα,
4) Πρωτοπαθής χολική κίρρωση/Αυτοάνοση ηπατίτιδα/Πρωτοπαθής σκληρυντική χολαγγειίτιδα,
5) Αλωπεκία- Λεύκη,
6) Φυσαλιδώδεις δερματοπάθειες (Πέμφιγα, πεμφιγοειδές, Ερπητοειδής δερματίτιδα),
7) Ψωρίαση/Κνιδωτική αγγείτιδα/Δερματικός λύκος,
8) Υποδερματίτιδες (οζώδες ερύθημα, Weber
Christian)/Σκληρυντικός λειχήνας,
9) Αυτοάνοσα νοσήματα ενδοκρινών αδένων Grave’s/
Hashimoto,
10) Αυτοάνοσα νοσήματα ενδοκρινών αδένων ΣΔ τύπου Ι/Νόσος Addison,
11) Αυτοάνοσα νοσήματα πνεύμονα-Διαγνωστική
προσέγγιση,
12) Σαρκοείδωση/Ιδιοπαθής πνευμονική αιμοσιδήρωση,
13) Διάμεσες πνευμονοπάθειες,
14) Αυτοάνοσα νοσήματα οφθαλμών Ραγοειδίτιδα/
Συμπαθητική οφθαλμία,
15) Αυτοάνοσα νοσήματα αίματος Αυτοάνοση αιμολυτική αναιμία, Αυτοάνοση θρομβοπενική πορφύρα,
Θρομβωτική θρομβοπενική πορφύρα,
16) Αυτοάνοση χυλομικροναιμία/ουδετεροπενία,
17) Λεμφουπερπλαστικά νοσήματα στα πλαίσια συτηματικών αυτοανόσων νοσημάτων και χρόνιων λοι-
μώξεων,
18) Αυτοάνοσα νοσήματα ουροποιογεννητικού συστήματος (Νεφρίτιδες, Διάμεση κυστίτιδα),
19) Αυτοάνοσα νοσήματα ουροποιογεννητικού συστήματος (αυτοάνοση ορχίτιδα, ωοθηκίτιδα)- Yποτρο-
πιάζουσες αποβολές,
20) Ανοσοθεραπεία καρκίνου-Παρενέργειες,
21) Διαγνωστική προσέγγιση αυτοανόσων νοσημάτων
νευρικού συστήματος,
22) Απομυελινωτικά σύνδρομα ΚΝΣ,
23) Αυτοάνοσες εγκεφαλίτιδες/Μυασθένεια Gravis/
Stiff man syndrome,
24) Απομυελινωτικές πολυνευροπάθειες/GB,
25) Πρωτοπαθής αγγειίτιδα ΚΝΣ/Προσβολή ΚΝΣ σε
συστηματικά αυτοάνοσα νοσήματα,
26) Ανοσολογικές διαταραχές ψυχιατρικών νοσημάτων,
27) Ψυχιατρικά νοσήματα. Απομυελινωτικές πολυνευροπάθειες/GB,
28) Πρωτοπαθής αγγειίτιδα ΚΝΣ/Προσβολή ΚΝΣ σε
συστηματικά αυτοάνοσα νοσήματα,
29) Ανοσολογικές διαταραχές ψυχιατρικών νοσημάτων,
30) Ψυχιατρικά νοσήματα.
Στο εξάμηνο αυτό διδάσκεται και ένα ακόμα μάθημα
κορμού στα «ΑΡΧΕΣ ΒΑΣΙΚΗΣ & ΚΛΙΝΙΚΗΣ ΕΡΕΥΝΑΣ»
που περιλαμβάνουν σεμινάρια/διδασκαλία, διδακτική
προετοιμασία φοιτητών, εργαστηριακή άσκηση στο Εργαστήριο Φυσιολογίας της Ιατρικής Σχολής ή σε άλλο
Εργαστήριο του Τμήματος ή σε συνεργαζόμενο ερευνητικό ή κλινικό εργαστήριο άλλου Ιδρύματος. Αναλυτικά
το μάθημα κορμού «ΑΡΧΕΣ ΒΑΣΙΚΗΣ & ΚΛΙΝΙΚΗΣ ΕΡΕΥΝΑΣ» περιλαμβάνει: 1) Τεχνικές μοριακής βιολογίας, 2)
Νέες τεχνολογίες, 3) Βασικές αρχές κλινικής έρευνας, 4)
Στατιστικές μέδοδοι, 5) Soft skills/ορισμός διπλωματικής.
Το εξάμηνο περιλαμβάνει δεκατρείς (13) βδομάδες
διδασκαλίας που αποτελούνται από δυο (2) εξάωρα σεμινάρια ανά βδομάδα (6 ώρες/σεμινάριο). Οι φοιτητές
του ΠΜΣ λαμβάνουν ηλεκτρονικά τουλάχιστον μία εβδομάδα πριν τη διδακτέα ύλη του επόμενου σεμιναρίου και
προετοιμάζεται ανάλογα. Το κάθε σεμινάριο περιλαμβάνει 6 ώρες διδασκαλίας οι οποίες προϋποθέτουν α) δύο
(2) ώρες θεωρητικής προετοιμασίας του μεταπτυχιακού
φοιτητή και β) δύο (2) ώρες εργαστηριακής άσκησης σε
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
εργαστήρια ή κλινικές. Το σύνολο του έργου αντιστοιχεί
συνολικά σε 780 ώρες εργασίας (30 ECTS).
Τέλος υπάρχει υποχρεωτική πρακτική άσκηση (Κλινική
& εργαστηριακή). Στην διάρκεια της πρακτικής άσκησης
οι φοιτητές θα έχουν την δυνατότητα να παρακολουθούν
την κλινική, διαγνωστική και θεραπευτική προσέγγιση
ασθενών με οργανοειδικά αυτοάνοσα νοσήματα και να
εξοικειωθούν με τις νέες τεχνολογικές έρευνες.
Στο Γ’ εξάμηνο: Στο εξάμηνο του Προγράμματος προβλέπεται η εκπόνηση μεταπτυχιακής Διπλωματικής Εργασίας
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η ώρα
αναπλήρωσης αναρτώνται στην ιστοσελίδα του Π.Μ.Σ.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/τρια
θεωρείται ότι έχει παρακολουθήσει κάποιο μάθημα (και
επομένως έχει δικαίωμα συμμετοχής στις εξετάσεις) μόνο
αν έχει παρακολουθήσει τουλάχιστον το 80% των ωρών
του μαθήματος. Σε αντίθετη περίπτωση, ο μεταπτυχιακός
φοιτητής/τρια υποχρεούται να παρακολουθήσει εκ νέου το
μάθημα κατά το επόμενο ακαδημαϊκό έτος. Σε περίπτωση
που το ποσοστό απουσιών φοιτητή/τρια ξεπερνά το 50%
στο σύνολο των μαθημάτων, τίθεται θέμα διαγραφής του.
Το εν λόγω θέμα εξετάζεται από τη Σ.Ε., η οποία γνωμοδοτεί
σχετικά στη Συνέλευση της Ιατρικής Σχολής.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται
να παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου είτε με γραπτές ή
προφορικές εξετάσεις οι οποίες διενεργούνται μετά την
ολοκλήρωση του ακαδημαϊκού εξαμήνου και εντός δεκαπέντε (15) ημερών από τη λήξη του εξαμήνου. Η αξι-
ολόγηση μπορεί να στηριχθεί και σε ενδιάμεσες εξετάσεις προόδου συνδυαστικά με εργαστηριακές ή κλινικές
ασκήσεις. Κατά τη διεξαγωγή γραπτών ή προφορικών
εξετάσεων, ως μεθόδων αξιολόγησης, εξασφαλίζεται
υποχρεωτικά το αδιάβλητο της διαδικασίας. Η βαθμολόγηση γίνεται στην κλίμακα 1-10. Τα αποτελέσματα των
εξετάσεων ανακοινώνονται από τον διδάσκοντα και αποστέλλονται στη Γραμματεία του ΠΜΣ και της Ιατρικής
Σχολής μέσα σε τέσσερις (4) εβδομάδες το αργότερο
από την εξέταση του μαθήματος. Σε περίπτωση που κατ’
επανάληψη σημειώνεται υπέρβαση του ανωτέρω ορίου
από διδάσκοντα/ουσα, ο/η Διευθυντής/ντρια του Π.Μ.Σ.
ενημερώνει σχετικά τη Συνέλευση της Ιατρικής Σχολής.
8.5 Το ποσοστό συμμετοχής των εργαστηριακών
ασκήσεων, εργασιών και σεμιναρίων στον τελικό βαθμό του κάθε μαθήματος καθορίζεται για κάθε μάθημα
ξεχωριστά, έπειτα από εισήγηση του/ης διδάσκοντα/
ουσας κάθε μαθήματος και αναγράφεται στον Οδηγό
Σπουδών του Π.Μ.Σ.
8.6 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται να
εφαρμόζονται εναλλακτικές μέθοδοι αξιολόγησης, όπως η
διεξαγωγή γραπτών ή προφορικών εξετάσεων με τη χρήση
ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της αξιολόγησης.
8.7 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.8 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.9 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.10 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.11 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.12 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης συντάσσεται σχετικό πρακτικό και καταστρέφονται - εκτός αν
εκκρεμεί σχετική ποινική, πειθαρχική ή οποιαδήποτε
άλλη διοικητική διαδικασία.
8.13 Για τον υπολογισμό του βαθμού του τίτλου σπουδών
λαμβάνεται υπόψη η βαρύτητα που έχει κάθε μάθημα στο
πρόγραμμα σπουδών και η οποία εκφράζεται με τον αριθμό
των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος αποτελεί ταυτόχρονα
και τον συντελεστή βαρύτητας αυτού του μαθήματος. Για
τον υπολογισμό του βαθμού του τίτλου σπουδών πολλαπλασιάζεται ο βαθμός κάθε μαθήματος με τον αντίστοιχο
αριθμό των πιστωτικών μονάδων (του μαθήματος) και το
συνολικό άθροισμα των επιμέρους γινομένων διαιρείται με
το σύνολο των πιστωτικών μονάδων που απαιτούνται για
την απόκτηση του τίτλου. Ο υπολογισμός αυτός εκφράζεται
με τον ακόλουθο μαθηματικό τύπο:
/ɇɅɀ
/
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
ΒΜκ = βαθμός του μαθήματος κ
ΠΜκ = πιστωτικές μονάδες του μαθήματος κ
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών και τον απαιτούμενο αριθμό των επιλεγόμενων από τα προσφερόμε-
να μαθήματα του Π.Μ.Σ. και να εκπονήσει μεταπτυχιακή
διπλωματική εργασία, συγκεντρώνοντας έτσι ενενήντα
(90) ECTS.
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ
ΔΙΠΛΩΜΑΤΙΚΗΣ ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά στο Γ’ εξάμηνο του Προγράμματος.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η Συνέλευση
ορίζει τον/την επιβλέποντα/ουσα αυτής και συγκροτεί
την τριμελή εξεταστική επιτροπή για την έγκριση της
εργασίας, ένα από τα μέλη της οποίας είναι και ο/η επιβλέπων/ουσα. Η γλώσσα συγγραφής της μεταπτυχιακής
διπλωματικής εργασίας μπορεί να είναι η αγγλική ή η
ελληνική και ορίζεται μαζί με τον ορισμό του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
αν το Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης δύναται να ανατίθεται
η επίβλεψη διπλωματικών εργασιών και σε μέλη Δ.Ε.Π.,
Ε.Ε.Π., Ε.Τ.Ε.Π. και Ε.ΔΙ.Π. της Ιατρικής Σχολής, που δεν
έχουν αναλάβει διδακτικό έργο στο Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο "ΠΕΡΓΑΜΟΣ",
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
10.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής μετά την εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
- υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια διαγραφεί από το Π.Μ.Σ., μπορεί να αιτηθεί χορήγηση βεβαί-
ωσης για τα μαθήματα στα οποία έχει εξεταστεί επιτυχώς.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’ εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Είναι δυνατή η παράλληλη φοίτηση σε προπτυχιακό πρόγραμμα σπουδών και σε μεταπτυχιακό πρόγραμμα
σπουδών ή σε δύο (2) Προγράμματα Μεταπτυχιακών Σπουδών του ίδιου ή άλλου Τμήματος, του ίδιου ή άλλου Α.Ε.Ι.
10.10 Στο τέλος κάθε εξαμήνου πραγματοποιείται αξιολόγηση κάθε μαθήματος και κάθε διδάσκοντος/ουσας
από τους/ις μεταπτυχιακούς φοιτητές/τριες (βλ. άρθρο 17).
10.11 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.12 Για τη συμμετοχή τους στο Π.Μ.Σ. «Ανοσολογία:
Βασικές Αρχές και Κλινικές Εφαρμογές» οι μεταπτυχιακοί/ες φοιτητές/τριες καταβάλλουν τέλη φοίτησης που
ανέρχονται στο ποσό των 1000€ ευρώ ανά εξάμηνο. Η
καταβολή του τέλους γίνεται στην αρχή κάθε εξαμήνου.
Άρθρο 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά κριτήρια,
σύμφωνα με την ισχύουσα νομοθεσία. Η απαλλαγή αυτή
παρέχεται για τη συμμετοχή σε ένα μόνο Π.Μ.Σ. Σε κάθε
περίπτωση, οι απαλλασσόμενοι/ες φοιτητές/τριες δεν
ξεπερνούν το ποσοστό του τριάντα τοις εκατό (30%) του
συνολικού αριθμού των φοιτητών/τριων που εισάγονται
στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών του Π.Μ.Σ «Ανοσολογία:
Βασικές Αρχές και Κλινικές Εφαρμογές». Η οικονομική
κατάσταση υποψηφίου/ας σε καμία περίπτωση δεν αποτελεί λόγο μη επιλογής στο Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό
κριτήριο, συνιστάται, για λόγους χρηστής διοίκησης και
ίσης μεταχείρισης, ως ημερομηνία γέννησης των φοιτητών/τριών να θεωρείται η 31η Δεκεμβρίου του έτους
γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 9.5γ του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
ΒΡΑΒΕΙΑ
12.1 Βραβεία Αριστείας. Το ΠΜΣ μπορεί να απονέμει
βραβεία αριστείας στους/ις τρεις πρώτους φοιτητές/
τριες κάθε σειράς με την ολοκλήρωση των μαθημάτων
του Α’ και Β’ εξαμήνου, έπειτα από εισήγηση της Σ.Ε. και
απόφαση της Συνέλευσης της Ιατρικής Σχολής.
Τα βραβεία δεν έχουν οικονομικό όφελος. Το βραβείο
υπογράφεται από τον Διευθυντή/ντρια του Π.Μ.Σ. και
τον Πρόεδρο της Ιατρικής Σχολής.
Προϋποθέσεις
1. Μέσος όρος μαθημάτων Α’ και Β’ εξαμήνου μεγαλύτερος/ίσος του οκτώ.
2. Ολοκλήρωση και επιτυχής εξέταση στην εξεταστική
του Φεβρουαρίου (Α’ εξάμηνο) και Ιουνίου (Β’ εξάμηνο)
στα κανονικά έτη σπουδών (Α’ και Β’ εξάμηνο κάθε σειράς).
Διαδικασία
Μετά την κατάθεση της βαθμολογίας του Ιουνίου, η
Σ.Ε. εξετάζει τις βαθμολογίες των φοιτητών/τριών της
σειράς, και εφ’ όσον πληρούνται οι προηγούμενες προϋποθέσεις κατατάσσει τους/τις φοιτητές/τριες σε φθί-
νουσα σειρά (ως προς τον μέσο όρο της βαθμολογίας
τους) και εισηγείται στη Συνέλευση της Ιατρικής Σχολής
την απονομή βραβείων στους/ις τρεις (3) πρώτους φοιτητές/τριες.
Μέσος Όρος: Σε όλες τις περιπτώσεις απονομής υποτροφιών ή βραβείων ο μέσος όρος υπολογίζεται από
τον τύπο:
ɀɹʍʉʎ Ʉʌʉʎ =
/ɇɅɀ
όπου:
Ν = αριθμός μαθημάτων των εξαμήνων κατά περίπτωση, ΒΜκ= βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων του/των εξαμήνου(ων) κατά περίπτωση.
Άρθρο 13
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
13.1 Για την εύρυθμη λειτουργία του ΠΜΣ, το Εργαστήριο Φυσιολογίας και η Ιατρική Σχολή του ΕΚΠΑ διαθέτει
την κτηριακή υποδομή, τις βιβλιοθήκες και τον υπάρχοντα βασικό εργαστηριακό και διδακτικό εξοπλισμό.
Οι εξειδικευμένες ανάγκες του ΠΜΣ θα καλυφθούν με
προμήθεια πρόσθετου εξοπλισμού, διαμόρφωση κατάλληλων χώρων και εμπλουτισμό των βιβλιοθηκών. Επίσης
εργαστηριακούς και κλινικούς χώρους διαθέτουν και
άλλα ιδιωτικά και δημόσια συνεργαζόμενα εκπαιδευτικά
και νοσηλευτικά ιδρύματα που μπορούν να συμμετέχουν
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
στο ΠΜΣ, όπως είναι: Εργαστήριο Φυσιολογίας, Ιατρική
Σχολή- ΕΚΠΑ, Κλινική Παθολογικής Φυσιολογίας, Ιατρική
Σχολή -ΕΚΠΑ, Νοσοκομείο «ΑΤΤΙΚΟ», Νοσοκομείο «Ιπποκράτειο», Νοσοκομείο «Συγγρός», Νοσοκομείο «Αι-
γινήτειο», Εργαστήριο Βιολογίας, Ιατρική Σχολή-ΕΚΠΑ,
ΙΒΕΑΑ κα.
13.2 Η διοικητική και γραμματειακή υποστήριξη του
ΠΜΣ γίνεται από τη Γραμματεία του ΠΜΣ «Ανοσολογία:
Βασικές Αρχές και Κλινικές Εφαρμογές η οποία στελεχώνεται από άτομα με εμπειρία στην διαχείριση αντίστοι-
χων προγραμμάτων και βρίσκεται υπό την επιστασία της
Γραμματείας της Ιατρικής Σχολής.
Η Γραμματεία του προγράμματος αναλαμβάνει:
- τη συγκέντρωση των υποβαλλόμενων αιτήσεων και
την παρακολούθηση της επιλογής από τις αρμόδιες επιτροπές
- τη συγκέντρωση της βαθμολογίας κάθε μαθήματος
- τη συγκέντρωση των εκθέσεων αξιολόγησης
- την τήρηση πρωτοκόλλου εισερχόμενων και εξερχόμενων εγγράφων του ΠΜΣ
Η γραμματέας του ΠΜΣ συνεργάζεται με τον Διευθυντή
και τη Συντονιστική Επιτροπή του ΠΜΣ και υποστηρίζει
τη διαχείριση του ΠΜΣ, την υποστήριξη της αλληλογραφίας με ξένους και Έλληνες διδάσκοντες, την επικοινωνία
με ιδρύματα και φορείς, την επικοινωνία με τους φοιτητές του ΠΜΣ (ανακοινώσεις, προγράμματα μαθημάτων,
απουσιολόγια, αναπαραγωγή σημειώσεων κ.λπ.)
13.3 Η χρηματοδότηση του Π.Μ.Σ. μπορεί να προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις, γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.),
στ) τον κρατικό προϋπολογισμό ή το πρόγραμμα δημοσίων επενδύσεων και
ζ) κάθε άλλη νόμιμη πηγή.
13.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας.
13.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
13.6 Οι πόροι των Π.Μ.Σ. κατανέμονται ως εξής:
α) ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείτε από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 14
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ
ΣΤΟ Π.Μ.Σ.
14.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης στις ακόλουθες κατηγορίες διδασκόντων:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
αν το Π.Μ.Σ. έχει τέλη φοίτησης,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
14.2 Όλες οι κατηγορίες διδασκόντων δύνανται να
αμείβονται αποκλειστικά από τους πόρους Π.Μ.Σ. Δεν
επιτρέπεται η καταβολή αμοιβής ή άλλης παροχής από
τον κρατικό προϋπολογισμό ή το πρόγραμμα δημοσίων επενδύσεων. Με απόφαση της Συνέλευσης της Ια-
τρικής Σχολής καθορίζεται το ύψος της αμοιβής κάθε
διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.Ε.Π εφόσον εκπληρώνουν τις ελάχιστες εκ του νόμου
υποχρεώσεις τους.
14.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
14.5 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Σχολής
κατόπιν εισήγησης της Συντονιστικής Επιτροπής του
Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
14.6 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο. Σε
περίπτωση που η κατανομή του διδακτικού έργου δεν
μπορεί να πραγματοποιηθεί ταυτόχρονα και για τα δύο
ακαδημαϊκά εξάμηνα απόφαση θα λαμβάνεται πριν από
την έναρξη του κάθε ακαδημαϊκού εξαμήνου. Με αιτιολογημένη απόφαση της Συνέλευσης της Ιατρικής Σχολής
η ανάθεση διδακτικού έργου δύναται να τροποποιείται
κατά τη διάρκεια του ακαδημαϊκού έτους.
14.7 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 15
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
15.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
διαπιστώνει την ολοκλήρωση των σπουδών προκειμένου να χορηγηθεί το Δίπλωμα Μεταπτυχιακών Σπουδών
(Δ.Μ.Σ.).
15.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
15.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομένου).
15.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
15.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Ανοσολογία: Βασικές Αρχές
και Κλινικές Εφαρμογές».
Άρθρο 16
ΟΡΚΩΜΟΣΙΑ
16.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης της Ιατρικής Σχολής και σε χώρο της
Ιατρικής Σχολής παρουσία του/ης Διευθυντή/ντριας του
Π.Μ.Σ., του Προέδρου της Ιατρικής Σχολής του Κοσμήτορα της Σχολής Επιστημών Υγείας ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
16.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
16.3 Οι μεταπτυχιακοί/ες φοιτητές/τριες που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λ.π), μπορούν να αιτηθούν στη Γραμματεία της Ιατρικής Σχολής εξαίρεση από την υποχρέωση
καθομολόγησης. Η εξαίρεση από την υποχρέωση καθομολόγησης εγκρίνεται από τον Πρόεδρο της Ιατρικής
Σχολής και τον Αντιπρύτανη Ακαδημαϊκών Υποθέσεων
και Φοιτητικής Μέριμνας.
Άρθρο 17
ΑΞΙΟΛΟΓΗΣΗ Π.Μ.Σ.
17.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής αξιολόγησης/πιστοποίησης της Ιατρικής Σχολής που διορ-
γανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
17.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτε-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
ρικό Σύστημα Διασφάλισης Ποιότητας του Ιδρύματος,
τις οδηγίες και τα πρότυπα της ΕΘΑΑΕ και με στόχο στη
βελτίωση της ποιότητας των σπουδών και των παροχών
του προγράμματος, τη διασφάλιση της βιωσιμότητας και
της επάρκειας των πόρων και των υποδομών που απαιτούνται για την υλοποίησή του, και την ανατροφοδότηση
των διδασκόντων ώστε να βελτιώσουν τη διδακτική τους
προσέγγιση.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Η διαδικασία εσωτερικής αξιολόγησης του ΠΜΣ περιλαμβάνει την αποτίμηση του διδακτικού έργου, όπου
οι διδάσκοντες αξιολογούνται ανωνύμως από τους μεταπτυχιακούς φοιτητές με σχετικό έντυπο αξιολόγησης
που τους δίνεται, στο τέλος κάθε εξαμήνου. Το έντυπο
επιστρέφεται στη γραμματεία του ΠΜΣ η οποία το επεξεργάζεται και βγάζει την τελική βαθμολογία για κάθε
διδάσκοντα ξεχωριστά καθώς και όλων των ακαδημαϊκών λειτουργιών και δράσεων του. Οι ετήσιες εσωτερικές
εκθέσεις αξιολόγησης, οι δείκτες παρακολούθησης οι
σχετικοί πίνακες προβλέπεται να δημοσιεύονται στην
ιστοσελίδα του ΠΜΣ, ώστε να διευκολύνεται η διαδικασία πληροφόρησης. Επιπροσθέτως όλοι οι εμπλεκόμενοι
στην υλοποίηση του ΠΜΣ θα ενημερώνονται, μέσω ειδικού κειμένου που θα στέλνεται στους λογαριασμούς του
ηλεκτρονικού τους ταχυδρομείου, για τα αποτελέσματα
της εσωτερικής αξιολόγησης, τις αλλαγές που επήλθαν
στο ΠΜΣ ως αποτέλεσμα των συμπερασμάτων και των
ενεργειών βελτίωσης που υιοθετήθηκαν και για την ετήσια στοχοθεσία του νέου έτους.
Άρθρο 18
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2032-2033 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 19
ΤΕΛΙΚΕΣ ΔΙΑΤΑΞΕΙΣ
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Διατριβών Ε.Κ.Π.Α. ή στον παρόντα Κανονισμό, αρμόδια
να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 7 Φεβρουαρίου 2024
Ο Πρύτανης
ΓΕΡΑΣΙΜΟΣ ΣΙΑΣΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1086/15.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201086.pdf | Tokens: 52131]